Gheorghe Hagi a arătat în meciul de retragere al Generației de Aur de ce este supranumit „regele”, antrenorul de la Farul Constanța reușind mai multe faze ce geniu.
Generația de Aur s-a impus cu scorul de 3-2 în meciul de retragere, după ce „Legendele Fotbalului” conduse de Jose Mourinho au condus cu 2-0.
„Regele” a reușit o pasă de efect, lansându-l pe Dorinel Munteanu în profunzime, urmând ca antrenorul de la Oțelul Galați să-l servească excelent pe tehnicianul de la Craiova, Constantin Gâlcă, care a marcat cu o lovitură de cap și a închis tabela la 3-2.
Golul marcat este unul deosebit, având în vedere că foștii colegi ai Generației de Aur sunt antrenori în prima ligă a României în acest moment. Gheorghe Hagi, antrenor la Farul Constanța, Dorinel Munteanu, antrenor la Oțelul Galați, iar Costel Gâlcă, antrenor la Universitatea Craiova, au făcut „schița” unui gol de manual.
Golul de 2-2 a fost marcat tot de Gheorghe Hagi, dintr-un penalty oferit de câtre Cristi Balaj (expertul FANATIK pe arbitraj). „Regele” a executat cu „sânge rece” penalty-ul, portarul legendar Frey neavând vreo șansă de a se opune.
Basarab Panduru a marcat un gol superb, ducând scorul la 1-2, cu un șut de la marginea careului care a fost foarte aproape să se sfârșească în vinclu. World Stars a avut și ea execuțiile și executanții ei, întrucât fostul Balon de Aur, Rivaldo, a înscris un gol minunat, asemănător cu al lui „Pandi“.
Meciul de retragere al Generației de Aur s-a jucat cu casa închisă, stadionul „Arena Națională” din București a părut neîncăpător pentru cei aproape 55.000 de fani veniți să privească „ultimul dans” al generației de la Campionatul Mondial din 1994.
Eroii României de la începutul anilor 90 au putut să-și ia „rămas-bun” cum se cuvine de la suporterii prezenți pe cel mai mare stadion al țării, jocul tricolorilor încântând, iar rezultatul a făcut ca meciul să fie cu atât mai dulce.
Jose Mourinho, Rivaldo sau Stoicikov nu au putut să oprească jucătorii români din a câștiga partida, selecționata României antrenată de Anghel Iordănescu și Gabi Balint impunându-se după o revenire de senzație.